
DISSERTATIO  MEDICA 


INAUGURALIS, 

DE 

FEBRE  CONTINUA,  &c. 


PROOEMIUM. 

In  hac  Dissertatione,  de  Eebre  Continua  trac¬ 
tare  proponitur,  non  quia  sperare  possum  me 
aliquid  rationi  febris  medendi  additurum  (quae, 
prae  aliorum  plurium  morborum  curatione,  pro- 
pemodum  ad  perfectionem  deducta  est)  sed 
quia  ad  hoc  mentem  flectere  adductus  sum 
propter  Febrem  Epidemicam,  quae  per  Hiber¬ 
niam  diu  grassata  est.  Hujus  morbi  epidemici 
progressu  et  origine  narratis,  ejus  naturam, 
causas  et  curationem,  cum  iis  Febris  Continuae 
generatim  comparare  operam  dabo  j  sic  demon¬ 
strare  conans  rationem  medendi,  in  morbis  epi¬ 
demicis,  ad  praecepta  immutabilia  reduci  non 
posse,  sed  mutari  debere  prout  se  mutant  indi- 

cia  dignoscentia  morbi,  quae,  epidemico  diu 
durante,  semper  eadem  manere  sperari  non 
possunt. 

Ineunte  aestate  anni  mdcccxvii,  Eblanae  in¬ 
colae  multum  perturbati  fuerunt  rumore  de 
febre  contagiosa  per  rura  grassante  j  et,  ut  non¬ 
nulli  putabant,  per  urbem  ipsam.  Tamen,  in¬ 
vestigatione  diligenter  facta,  compertum  fuit 
nlimerum  febricitantium,  in  Nosocomio  eo  tem¬ 
pore  admissorum,  non  modo  non  majorem  esse 
quam  solebat,  sed  etiam  minorem  quam  in  qui¬ 
busdam  prioribus  annis. 

Sed  tametsi  eo  tempore  parum  febris  erat 
in  urbe,  ruris  conditio  dissimillima  erat.  Febris 
Epidemica  contagiosa  in  multis  et  remotis  locis 
orta  longe  lateque  grassabatur,  pauperes  prae¬ 
cipue  afficiens,  a  quibus  in  urbem  postea  intro¬ 
ducta  fuit,  nonnullis  illuc  congregantibus  spe 
negotii  consequendi,  aliis  febre  laborantibus  ad 
morbo  remedium  obtinendum.  Ab  eo  tem¬ 
pore,  suspicari  licet,  Epidemicam  in  magna 
urbe  velocissime  vulgaturam  esse  per  plebem, 
tunc  praecipue  febris  impulsui  obnoxiam  reddi¬ 
tam,  propter  victus  (praesertim  cibi,  quo  pau¬ 
peres  maxime  uti  solent)  inopiam,  et  vitium  eo 

tempore  et  diu  antea  existentes,  et  inter  quam 
in  domiciliis  sordidis,  quibus  aer  purus  acces¬ 
sum  non  habuit  coarctatam,  contagionem  ce¬ 
leriter  communicandam  esse  verisimile  videtur. 
Verumtamen  urbs  a  febre  immunior,  quam  so¬ 
lita  fuit,  permansit ;  dum  Epidemica  per  rura 
grassabatur  5  et  etiam  per  aliquod  temporis, 
postquam  vici  suburbani  contagione  infecti 
fuerunt,  et  postquam  multi  pauperes  et  febrici¬ 
tantes  rure  in  urbem  congregare  coeperunt. 

Causas  hujus  Febris  Epidemicae  investigare 
operae  pretium  duco,  et  quaerere  quapropter 
rure,^  priusquam  in  urbe  apparuit,  tam  diu  sae¬ 
viit  ;  et,  posteaquam  intra  urbem  ingressa  est, 
quamobrem  non  adeo  celeriter  diffusa  fuit  quam 
expectari  debet  per  locum  qui,  propter  incola¬ 
rum  numerum,  et  multorum  ex  iis  magnam 
paupertatem,  morbo  maxime  obnoxius,  et  con, 
tagionis  propagationi  aptissimus  videtur.  Haec 
explicari  possunt  narrando,  quomodo  se  habue¬ 
runt  eo  tempore  populi  Hiberniae,  et  quae  fuit 
pauperum  ruris  conditio  cum  ea  pauperum 
urbis  comparata. 

Tempestate  frigida  et  humida  aestatis  et 
autumni  anni  praecedentis  nempe  mdcccxvi. 

adeo  laesae  fuerunt  fruges  ut  victus  inopia 
magna,  et  qualitas  vitiata  inevitabiles  postera 
hieme'  secutae  sunt.  Sic  pauperes,  tali  cibo 
insalubri  sese  sustinere  coacti,  necessarie  debi¬ 
litati  fuerunt,  et  inde  febre  affici  magis  obnoxii 
redditi,  et  n6n  minus  mentis  oppressione,  qua 
tunc  laborabant  propter  diras  expectationes 
famis  (ut  illi  putabant)  supervenientis,  quam 
depellere  non  potuerunt.  Inter  populum,  ita 
se  habentem,  haud  mirum  est  febrem  oriri,  et, 
propter  proclivitatem  generalem.  Epidemicam 
fieri,  praesertim  quod  prae  desperatione  ex  hoc 
rerum  statu  oriente,  multi  ad  contagionem  ar¬ 
cendam,  vel  febre  laborantes  opem  petendam, 
improvidi  fuerunt. 

Causae  Febris  Epidemicae  rure  primum 
ortae  mihi  videntur,  quod  ibi  pauperes  magis 
et  citius  occupationis  defectu  affecti  fuerunt, 
et  ita  collocati  ut  minus  facile  levari  potuerunt 
quam  ii  in  urbe,  qui,  oriente  Epidemici,  quan¬ 
tum  fieri  potuit  (ad  indigentiam  eorum  suble¬ 
vandam)  in  operibus  publicis  occupati  erant ; 
sic  meliore  victu  utentes  et  aera  puriorem  re¬ 
spirantes  quam  si  otiosi  domi  mansissent  parum 
contagioni  fuerunt  obnoxii,  qu4  de  causa  Fe- 

bns  Epidemica  Eblanae  non  apparuit,  donec  per 
rura  plusquam  quatuor  menses  grassata  est ;  ab 
eo  tempore  vero  augentibus  pauperum  angus- 
tiis,  augente  quoque  numero  eorum  rure  veni¬ 
entium  (e  quibus  multi  febre  laborabant)  et 
contagionem  secum  afferentium,  Febris  Epide¬ 
mica,  inito  mense  Septembre  anni  mdcccxvii, 
in  urbe  plane  apparuit.  Et  tunc  etiam  febris 
adeo  celeriter  ut  suspicari  posset  non  vulgata 
fuit,  propter  cautiones  ad  ejus  progressum  re¬ 
primendum  adoptatas,  nempe,  ilUco  infectis  ad 
nosocomia  admovendis  et  habitationibus  eorum 
detergendis,  et  per  eas  aere  puro  transmittendo, 
et  similiter  purificandis  locis  omnibus  ubi  sordes 
congestae  fuerunt,  vel  ubi  populus  nimis  coarc-, 
tatus  fuit,  ideoque  febrem  oriri  verisimile  sit. 
Tamen  Epidemica,  quum  semel  sese  stabilivis¬ 
set,  ob  naturam  ejus  contagiosam  velocissime 
diffusa  fuit,  adeo  ut  nosocomio,  etsi  multa  et 
ampla,  brevi  tempore  impleta  fuerunt,  et  aedi¬ 
ficia  nonnulla  publica,  ad  augentem  numerum 
febricitantium  admittendum,  in  nosocomio  ad 
tempus  convertere,  opus  fuit. 

Quanquam  tam  magnae  cautiones  ad  hanc 
Epidemicam  supprimendam  adoptatae  fuerunt^ 

etsi  multi  inspectores  medici  (qui  diligentissime 
munere  functi  sunt)  ad  valetudinem  publicam 
inspiciendam  et  contagionis  incremento  obviam 
eundum,  non  permittendo  eos  febre  laborantes 
in  propriis  habitationibus  permanere,  (quod 
multi  alioquin  fecissent,)  tamen  morbus  in  dies 
ingravescere  et  generalior  fieri  perstitit,  absque 
ulla  remissione  evidente,  ab  ejus  origine  initio 
aestatis  anni  mdcccxvii  usque  ad  finem  anni 
sequentis,  quando  evidenter  decrescere  coepit. 

Etsi  tam  diu  ingravuit  haec  Febris  Epi¬ 
demica,  nullo  tempore  formam  valde  malignam 
sibi  assumpsit;  sed,  potius  prout  generalior, 
sic  lenior  fieri  visa  est.  Interdum,  vero,  indi¬ 
ciis  nonnullis  gravioribus,  diversis  tempestati¬ 
bus  anni  propriis,  comitata  fuit.  Saepe  obser¬ 
vatum  est  nonnullos  morbos,  qui  Epidemici  fieri 
solent  (qualia  pestis  et  variola,)  calore  vehe- 
mente  vel  frigore  magnopere  cohiberi ;  tamen 
hujus  Febris  Epidemicae  progressus  variationi¬ 
bus  coeli  temperiei  retardatus  non  fuit ;  sed, 
contra,  per  totum  cursum  ejus,  morbus  sine  in¬ 
termissione  magis  ac  magis  generalior  evasit. 

DE  DEFINITIONE. 

Morbum  Epidemicum  de  quo  agitur,  sub 
classe  Pyrexiarum  et  ordine  Febrium  Continu¬ 
arum  comprehendi  debere  procul  dubio  est : 
sed  de  genere  sub  quo  ordinaretur,  opiniones 
variae  sunt,  nonnullis  eum  typhum  appellanti¬ 
bus  ;  aliis,  febrem  epidemicam  tantum  esse, 
quibusdam  typhi  indiciis  comitatam,  existiman¬ 
tibus.  Opinionem  posteriorem  praeferendam 
esse  censeo,  quia  haec  febris  inter  progressum 
ejus  tantum  mutavit,  ut  definitio  nulla  accurate 
ei  applicari  potest.  Sed  minime  typhi  definitio 
ei  morbo  applicari  debet,  quippe  in  multis 
exemplis  indiciis  inflammationis  comitatus  fuit, 
ideoque  nonnulli  putaverunt  definitionem  sy- 
nochi  “  Morbus  contagiosus.  Febris  ex  Sy- 
“  nocha  et  typho  composita,  initio  synocha, 
progressu  et  versus  finem  typhus,"’  ^  ei  con¬ 
venturam  esse.  Sed,  etsi  haec  Febris  Epide¬ 
mica  saepe  synocho  similitudinem  habuit, 


^  Cullen  Synopsis  Nosologiae. 

tatnen  aegri  constitutione  et  anni  tempestate 
tantum  mutata  fuit,  ut  haec  definitio  parum 
apta  mihi  videtur. 

INDICIA  MORBI. 

In  hoc  Epidemico  indicia  ab  iis  Febres 
Continuas  plerumque  comitantibus  non  mul¬ 
tum  discrepuerunt.  Aeger,  etsi  biduum  aut 
triduum  ante  febris  aggressionem  languore  et 
lassitudine  affectus,  morbo  obniti  tamen,  et  oc¬ 
cupationes  quotidianas  suscipere,  potuit ;  sed  ci¬ 
to  concedere  coactus  fuit  prae  debilitate,  quae, 
ineunte  morbo,  saepe  ingruit.  Primum  de  fri¬ 
gore  et  horrore  et  nonnunquam  de  vertigine 
conquestus  est  aegrotus  ;  haec  indicia  brevi 
tempore  aucto  calore  secuta  fuerunt.  Doluit 
caput,  dolores  motu  aucti  totum  corpus  prae¬ 
sertim  dorsum  et  artus  invaserunt.  Facies  ini- 
tio  morbi  saepe  rubra  et  tumida  fuit. 

Aeger  etsi  non  multum  appetivit  tamen  cibi 
quantitatem  consuetam  primum  sumpsit,  sed 
supervenit  nausea,  et  nonnunquam  vomitus. 
Albescebat  lingua,  sed  sitis  nondum  erat  ur¬ 
gens.  Ictus  arteriarum  frequentiores  evase- 

runt,  tamen  non  semper  debiles,  contra  saepe 
validi  et  duri,  diathesin  phlogisticam  indicantes, 
et  tussi,  dolore  thoracis,  respirationeque  labo¬ 
riosa  comitati.  Indiciis  ita  se  habentibus,  san¬ 
guis  emissus  superficie  coriacea  obtectus  fuit. 

Incipiente  morbo  alvus  irregularis  erat,  fere 
adstricta,  sed  interdum  soluta,  cum  dejectioni¬ 
bus  frequentibus,  liquidis  et  biliosis.  Urina 
speciem  variam  tulit ;  modo  pallida  fuit,  modo 
rubra,  vel  turbida,  et  sedimentum  furfuraceum 
deponens ;  sed  plerumque  parca.  Progredi- 
ente  febre,  multum  de  siti  questus  est  aeger ; 
lingua  arida  et  sordida  fiebat,  aliquando  fusca  : 
nausea,  et  cibi  praesertim  animalis  fastidium 
aderant. 

Provecto  febris  statu  indicia  magnopere  in¬ 
gravescere  coeperunt.  Ictus  arteriarum  fre- 
quentiores,  debiliores  et  nonnunquam  irregu¬ 
lares  evaserunt.  *  Lingua  sicca,  et  nigra  fissu¬ 
ris  divisa  fuit.  Labia  et  dentes  sordibus  tena¬ 
cibus  oblitae  fuerunt.  '  Cutis  fervida  et  arida. 
Oculi,  turgidi  et  inflammatione  affecti,  lucem 
tolerare  nequiverunt.'  Suspiravit  aeger,  et  prae- 
cordia  ei  oppressa  fuerunt.  Epigastrium  et  ab¬ 
domen  pressa  doluerunt.  Noctes  vigiliis  con- 

sumpsit  j  vel,  si  dormivisset,  somnus  eum  non 
refecit.  Tinnitus  aurium  et  surditas  (saepe 
principio  febris  supervenientes  et  ad  finem  us¬ 
que  durantes)  mussitatione  et  delirio  vehem  ente 
secuti  fuerunt.  Delirio  saepe  successerunt 
sopor,  et  alia  cerebri  compressi  indicia,  pupillae 
oculi  dilatatio,  et  recta  detrudendi  linguae  im¬ 
potentia  propter  musculorum  unius  lateris  pa¬ 
ralysin. 

Tempore  febris  incerto,  maculae  rubrae  vel 
lividae,  quae  petechiae  appellantur,  in  pectore, 
brachiis,  aliisque  corporis  partibus,  frequenter 
sese  ostenderunt :  hae  maculae  humorum  pu¬ 
tredinem  indicare  nonnullis  creduntur ;  sed 
alii,  eas  extravasationes  esse  minutas  ex  debi¬ 
litate  vasorum  extremorum  orientes,  putant. 
Petechiae,  qualiscunque  sit  earum  natura,  re¬ 
gimine  calefaciente  gigni  et  contrario  methodo 
submoveri  observantur  ;  sed  in  hoc  Epidemico 
non  prorsus  ita  fuit ;  nam  in  plurimis  aegrotis, 
qui  ex  initio  febris  aeri  frigido  et  puro  expositi 
fuerunt,  petechiae  sese  ostenderunt.  | 

Versus  morbi  finem  si  exitus  fatalis  immi¬ 
neret,  putredinis  signa  apparere  coeperunt.  | 
Petechiae  e  rubris  lividae  vel  nigrae  evaserunt.  : 

Anima  graviter  oluit.  Foeces  nigrae  et  foetidae, 
inscio  aegro,  redditae  sunt ;  ut  et  urina,  quae 
sedimentum  fuscum  et  graveolens  deposuit. 
Partes  quibus  vesicatoria  applicata  fuerunt,  in 
gangraenam  nonnunquam  abierunt :  Sudor  fri¬ 
gidus  et  glutinosus  faciem  pectusque  texit: 
Remisit  pulsus  et  imminuit  5  refrixerunt  ex¬ 
tremitates.  Et  tandem  mors  miserum  e  medio 
sustulit. 

Ex  his  indiciis  quidam  non  semper  sese  os¬ 
tenderunt  sed  certis  tempestatibus  anni  propria 
fuerunt.  Aestate  anni  mdcccxvii.  Epidemico 
tunc  vulgari  incipiente,  petechiae  frequentissi¬ 
me  apparuerunt ;  ab  eo  tempore,  usque  ad  ver 
anni  sequentis,  epigastrii  affectio  dolorosa  om¬ 
nibus  fere  aegris  adfuit.  Dysenteria,  ajutumno 
anni  prioris,  febrem  nonnunquam  comitavit, 
sed  frequentius  autumno  anni  posterioris.  Pul¬ 
monum  affectiones  omnibus  fere  tempestatibus, 
sed  vere  praecipue,  adfuerunt.  Dolor  capitis 
plerumque  in  omnibus  aegris  per  totum  an- 
num  Epidemici  indicium  constantissimum  fuit. 

DE  CAUSIS  PRAEDISPONENTIBUS. 

Febris  nec  sexui,  nec  aetati,  nec  conditioni 
parcit  5  sed  aetate  florentes  propter  majorem 
eorum  mobilitatem,  potius  quam  senes  aut  in¬ 
fantes,  vastationibus  hujus  morbi  obnoxii  sunt. 

Quaecunque  corpus  debilitant  et  irritabile 
reddunt,  inter  febris  causas  enumerantur,  sicut 
morbus  prior  ;  defatigatio  ;  inedia  diuturna  ; 
diaeta  parca  vel  vitiata  ;  inquies  diu  protracta  ; 
intemperantia  ;  inanitiones  immoderatae ;  ca¬ 
loris  et  frigoris  subitae  vicissitudines  ;  quaedam 
animi  affectiones,  ut  moeror,  timor,  anxietas. 

Invadit  inprimis  eos  qui  vitam  sedentariam 
ducunt,  et  idoneam  corporis  exercitationem 
omittunt.  Afficit  praesertim  eos,  alimento  ne¬ 
cessario  pro  labore  suscepto,  privatos,  vel 
munditiam  negligentes  :  hinc  inter  pauperes  in 
urbibus  coenosis  coarctatos  celeriter  et  vehe¬ 
menter  grassatur  5  terrorem  quoque  contagionis 
recipiendi  multos  impulsui  ejus  obnoxios  red¬ 
dere  observatur. 

DE  CAUSIS  EXCITANTIBUS. 

Causae  excitantes  febris  non  semper  ac¬ 
curate  detegi  possunt.  Causae  fere  enume¬ 
ratae,  sunt,  frigus  subito  corpori  admotum  ; 
calor  cum  humiditate  conjunctus ;  effluvia  ex 
materiis  animalibus  vel  vegetabilibus  putridis 
orientia.  Etiam  exhalationes  ab  humano  cor¬ 
pore  vivo  manantes,  si  diu  in  eodem  loco  co- 
arctatae  sint,  acres  fiunt  et  febris  excitandi  vim 
habent.  Dum  spirat  homo  lethale  sibi  aliis- 
“  que  spirantibus  venenum  fundit.  Neque  so- 
“  Ius  pulmonis  halitus  adeo  nocet :  manat  ab 
omni  cutis  foramine  materia  subtilissima, 
venenata,  fortasse  putrescens,  quae  diu  col- 
‘‘  lecta,  neque  per  auras  diffusa,  et  corpori 
“  denuo  admota,  aut  iterum  in  id  ipsum  re- 
“  cepta,  gravissimis  morbis  inficit ;  nec  sistit 
gradum,  sed  veluti  vires  per  pabulum  nacta, 
‘‘  longe  lateque  per  populos  grassatur.’^  * 


*  Gregory  Conspectus  Med.  Theor.  sec.  LIX. 


14^ 


DISSERTATIO  MEDICA 


Ex  harum  exhalationum  coarctatione  oritur 
contagio,  quae  cuivis  vel  ab  corpore  febrici¬ 
tantis  directe  admota,  vel  vestibus,  stragulis, 
&c.  delata,  febris  causa  frequentissima  est. 

Nonnulli,  febrem  contagione  communicari 
posse  negant,  forsitan  quia  morbum  ab  ea  ori¬ 
ginem  coepisse  non  semper  pro  certo  habere 
possumus,  et  quia  contagionis  applicatio  fe¬ 
brem  non  semper  inducit;  applicatio  ejus  per 
aliquod  temporis  et  causarum  praedisponen- 
tium  consensus  fortasse  necessarii  sunt.  Ali¬ 
quis,  morbi  Epidemici  de  quo  agitur,  progres¬ 
sum  observans,  de  natura  ejus  contagiosa  nil 
dubitaret.  Etsi  hunc  morbum  contagione  mul¬ 
tum  vulgatum  esse,  tamen  ex  ea  originem 
traxisse  non  censeo.  Causae  excitantes,  fue¬ 
runt,  ut  mihi  videtur,  coeli  intempestas  diutur¬ 
na  ;  victus  inopia  consequens  ;  et  animi  moe¬ 
ror,  quo  laboraverunt  populi.  Etsi  hae  causae 
potius  praedisponentes  apparerent,  tamen  in 
hac  Febre  Epidemica  eas  potius  pro  excitanti¬ 
bus  habeo,  quia  hic  morbus  in  ruris  partibus 
multis  et  remotis,  eodem  fere  tempore  ortus 
est ;  sed  si  contagio  causa  fuisset  excitans,  po¬ 
tius  in  urbe  primum  apparuisset,  ubi  accu- 

miilatio  effluviorum  animalium  magna  est,  et 
aer  impurus. 


DE  DIAGNOSI. 

Inter  hanc  Febrem  Epidemicam  et  alias  ’ 
Febres  Continuas  Diagnosin  manifestam  osten¬ 
dere  impossibile  mihi  videtur  ;  nec  (si  fieri  pos¬ 
sit)  ullum  commodum  practicum  hinc  oritu- 
rum  esse  credo ;  nam  nulla  ratio  medendi  im¬ 
mutabilis  indicari  debet  in  hoc  Epidemico,  qui 
in  diversis  partibus  progressus  ejus,  anni  tem¬ 
pestate  nonnihil,  et  aegri  constitutione  multum 
mutatus  fuit,  ideoque  multam  medendi  rationis 
variationem  postulavit. 

PROGNOSIS. 

Crisis,  quoad  diem  quo  incidere  et  modum 
quo  effici  solebat  in  hoc  Epidemico,  insignem 
varietatem  praebuit :  ex  ratione  medendi  mul¬ 
tum  pendere  mihi  visa  est,  nam  crisis  citius  aut 
tardius  plerumque  supervenit,  prout  ratio  me¬ 
dendi  magis  aut  minus  strenua  fuit.  Crisis  die 
non  critico  saepe  incidit,  sed  si  die  critico,  fere 

undecimo,  decimo  quarto,  decimo  septimo  et 
nonnunquam  vicesimo.  Quidam  aegri,  tamen, 
qui,  incipiente  febre,  in  nosocomio  admissi  re¬ 
mediis  efficacissimis  usi  sunt,  crisin  tertio  die 
obtinuerunt ;  sed  morbo  recidivo  valde  obnoxii 
'fuerunt,  quibus  crisis  ante  diem  septimum  in¬ 
cidit. 

In'  omni  Febre  Continua  spem  rediturae 
-valetudinis  habere  licet,  ubi  pulsus  plenior  et 
firmior,  ad  velocitatem  ejus  naturalem  appro¬ 
pinquat  ;  cum  os  non  amplius  sordibus  obli¬ 
natur,  et  lingua  albescat,  et  madida  fiat ;  ubi 
sudores  calidi,  modici,  et  per  totum  corpus  dif¬ 
fusi,  caloris  et  sitis  diminutione  comitantur. 
Faustum  est  si  dejectiones  leves  sint,  urinaque 
turbida  et  copiosa  sedimentum  deponat.  E- 
ventum  quoque  felix  augurare  licet,  ubi  vultus 
non  multum  a  naturali  mutatur,  ubi  levantur 
coma,  stupor,  aliaeque  cerebri  affectiones,  et  ap¬ 
petitus  somnusque  redeunt.  Surditas,  praeci¬ 
pue  si  tinnito  aurium  successisset,  fausta  ple¬ 
rumque  habetur,  tamen  in  hoc  Epidemico  in¬ 
fausta  esse  visa  est,  nam  in  gravissimis  morbi 
exemplis,  et  indiciis  infaustissimis  comitata, 
supervenit. 


DE  FEBRE  CONTINUA,  &c. 


17 


Signa  autem  quae  eventum  funestum  prae¬ 
sagiunt,  sunt,  pulsus  frequens,  debilis  et  abnor¬ 
mis  ;  tremor  linguae  vel  eam  detrudendi  impo¬ 
tentia  ;  subsultus  tendinum ;  sudores  foetidi ; 
urinae  et  faecum  evacuatio  invita,  quae  sphinc¬ 
terum  paralysin  indicare  creditur,  sed  saepius 
cx  sopore  impotentiam  vel  negligentiam  sur- 
gendi  inducente  oritur.  Ubi  quoque  facies 
Hippocratica  se  ostendit;  ubi  vehementer  de¬ 
lirat  aeger  et  perpetuo  mussitat ;  supinus  de¬ 
cumbit,  nec  die  nocteve  dormit ;  ubi  floccos  in 
stragulis  legit,  aut  muscas  ante  oculos  volitan¬ 
tes  se  videre  queritur,  et  ad  eas  amovendas 
manus  extendit,  mortem  non  longe  abesse 
praedicere  licet. 

RATIO  MEDENDI. 

Primo  febris  impetu,  ad  eam  incidendam 
multum  laudantur  medicamenta  vomitoria,  etsi 
cx  eorum  usu  effectum  optatum  non  semper 
obtinere  possumus,  tamen  emetica  non  solum 
secretiones  vitiatas,  quibus  ventriculus  onera¬ 
tur,  ejiciunt,  sed  etiam  sudorem  eliciunt.  Re¬ 
media  vomitoria  praeferenda  sunt,  quae  ventri- 

culum  citissime  movent,  qualia  Ipecacuanha  et 
Tartras  Antimonii.  Sed  remedia  efficacissima 
sunt  sanguinis  detractio  et  medicamenta  ca- 
thartica. 

Sanguinis  detractionis  magna  utilitas,  in 
Febre  Epidemica  de  qua  agitur  plane  appa¬ 
ruit.  Hujus  remedii  usus,  faciei  rubore,  cutis 
calore,  siti  et  secretionum  defectu  indicata 
fuit,  et  sanguinis  missi  specie,  levationeque 
aegro  reddita,  confirmata.  Sanguinis  detrac¬ 
tionis  usus  frequens  et  utilitas  in  hujus  Epide¬ 
micae  curatione,  ex  multorum  mentibus,  prae¬ 
judicium  de  hoc  remedio  utilissimo,  submove¬ 
runt.-  Venae  sectio  praecipue  in  usu  erat,  et 
maximum  commodum  producere  comperta ; 
nam  non  tantum  sanguinis  circulationis  vim,  et 
febris  vehementiam  conpescuit,  sed  etiam  me¬ 
dicamenta  cathartica  et  sudorifica  post  sangui¬ 
nis  detractionem  efficaciora  esse  observata 
fuerunt. 

Etiam,  cum  fuisset  sanguinis  determinatio 
ad  aliquod  viscus,  venae  sectio  detractione  san¬ 
guinis  speciali  saepe  utilior  fuit.  Sed,  ut  non- 
nunquam  fuit  determinatio  ad  caput,  ubi  san¬ 
guinis  quantitas,  quae  doloris  remotioni  suffice- 

fet,  a  circulatione  generali  sine  periculo  detrahi 
non  potuit,  tunc  arteriae  temporalis  sectio,  san¬ 
guinis  detractio  per  cucurbitulas  vel  hirudines, 
cum  bono  effectu  substitutae  fuerunt.  Venae 
sectionis  repetitio  raro  necessaria  fuit,  nisi  af¬ 
fectae  fuissent  pulmones ;  aliorum  viscerum 
affectiones,  si  venae  sectione  semel  adhibita 
non  sublatae,  detractione  sanguinis  speciali 
jnultum  et  celeriter  levatae  fuerunt. 

In  usu  sanguinis  detractionis  cavendum  est 
ne  eos  imitaremur,  qui  sanguinem  sine  discri¬ 
mine  et  magna  quantitate  detrahunt ;  nam,  se 
ita  febri  mederi,  nonnullos  affirmare  audivi. 
Principio  morbi  et  moderate,  sanguinis  detrac¬ 
tione  uti  debemus,  nisi  cum  supervenisset  in¬ 
flammatio  ;  tunc  toties  repetenda  est,  quoties 
indicia  poscunt.  In  hac  Febre  Epidemica  san¬ 
guinis  detractio  versus  morbi  finem  perniciosa 
fuit,  et  interdum  fatalis  ;  sed,  morbo  recidivo, 
utilitas  ejus  constabat. 

Remedia  proxima  et  non  minoris  momenti 
sunt  cathartica.  De  administratione  remedio- 
rum  purgantium  in  febris  curatione  non  am¬ 
plius  inter  medicos  disputatur.  In  medica- 
inentorum  catharticorum  administratione,  acri- 

ora  non  eligere  cavendum  est,  ne  intestina  ni» 
mium  stimulata,  mitioribus  non  cedant.  Ob¬ 
servatum  est  in  hac  Epidemica,  catbartica  sa¬ 
lina  ad  linguam  detergendam  inefficacia  esse  j 
Submuriatem  Hydrargyri,  autem,  membranae 
mucosae  secretiones  emendantem,  linguam  ma¬ 
didam  et  mundam  reddere.  Ubi  supervene¬ 
runt  tormina  ventris,  haustu  Olei  Ricini  cum 
Tinctura  Sennae  plerumque  sublata  fuerunt. 
Idem  remedium,  si  ventriculo  non  rejectum, 
fomentis  calidis  adjuvatum  ad  tympanitam  re¬ 
movendam  efficacissimum  fuit.  Sed,  si  effec¬ 
tus  optatus  hoc  modo  non  adeptus  fuisset, 
enema  catharticum  cum  commodo  exhibitum 
fuit. 

De  medicamentorum  sudorificorum  utilitate 
in  febrium  curatione,  medicis  variae  opiniones 
sunt,  nonnullis  ea  perniciosa  vel  inefficacia  pu¬ 
tantibus,  aliis  magnam  eorum  utilitatem  lau¬ 
dantibus.  Hanc  opinionum  discrepantiam, 
ex  observatione  sudores  profusos  in  febre  mul¬ 
tum  nocere,  ortam  esse  verisimile  est.  Sed 
usu  sudorificorum  modico,  stimulantibus  evita¬ 
tis,  calor  corporis  multum  diminui  potest. 

In  hoc  Epidemico  etsi  frequenter  exhibita 
fuerunt  sudorifica  tamen  medici  iis  non  multum 
conlisi  sunt ;  et  vix  necessaria  fuerunt  cum 
aquae  frigidae  affusio  vel  ablutio  frigida  appli¬ 
cari  potuisset,  quoniam  harum  usu  calor  cutis 
efficacissime  diminutus  fuit ;  sed,  ut  in  febre 
crisis  per  sudorem  saepe  efficitur,  ubi  ad  dia- 
phoresin  proclivitas  observata  fuit,  eam  reme¬ 
diis  sudorificis  adjuvare  utile  fuit.  Sed  cutis 
saepe  praefervida  et  arida  sudorificis  non  cessit, 
tunc  venae  sectio  et  aquae  frigidae  affusio,  ad 
sudorem  eliciendum  vel  cutem  ita  relaxandam, 
ut  sudorifica  agere  potuissent,  utilissimae  fue¬ 
runt. 

Aquae  frigidae  affusio  in  febris  curatione 
tantum  laudata,  propter  frequentes  pulmonum 
affectiones,  in  usu  generali  non  fuit,  sed  cum 
ejus  applicatio  tuta  esset,  remedium  utilissi¬ 
mum  comperta  fuit ;  vim  sanguinis  circulatio¬ 
nis  et  cutis  calorem  diminuit,  sudorem  quoque 
elicuit ;  sic  tantum  levationis  afferens,  ut  ae¬ 
gro  cui  prius  insomnes  fuerunt  noctes,  somnum 
reficientem  comparavisset.  Quoque  ad  deli¬ 
rium  vehemens  compescendum,  aquae  frigidae 
affusio  remedium  utilissimum  fuit.  Aqua  alio 

et  faciliori  modo  applicata  fuit,  nempe  ablu¬ 
tione  aqua  tepida  vel  frigida  interdum  cum 
aceto  admista,  remedium  commodissimum  et 
gratissimum  ubi  affusio  vel  non  debet  vel  non 
potest  applicari.  Aqua  frigida  quoque,  in  ven¬ 
triculum  recepta,  nonnihil  commodi  habet,  ven¬ 
triculum  corroborat,  sudorem  et  urinae  secre¬ 
tionem  promovet. 

Vix  opus  est  dicere  usum  aMs  puri  et  fri¬ 
gidi  in  hujus  Epidemici  curatione  fuisse  gene¬ 
ralem.  Aeris  puri  utilitas  in  febris  curatione 
nunc  tam  universe  confitetur,  ut  remedium 
prorsus  necessarium  habeatui',  sine  quo  medi¬ 
camenta  parum  utilia  sunt.  In  quibusdam 
exemplis  crisis  aeris  puri  applicatione  induci 
videbatur,  nam  aegri  nonnulli,  postquam  in  no¬ 
socomio  admissi  fuerunt,  statim  convalescere 
coeperunt. 

Vesicatoria  utiliter  ad  affectiones  locales  le¬ 
vandas  applicata  fuerunt :  ubi  dolor  epigastrii 
venae  sectioni  vel  sanguinis  detractioni  speciali 
non  cessit,  vesicatorii  applicatione  plerumque 
sublatus  fuit.  Quoque,  pulmonibus  affectis, 
vesicatoria  sanguinis  detractionibus  auxiliato¬ 
res  utiles  adfuerunt.  Si  dolore  capitis  acuto 

et  pervigilio  afficeretur  aeger,  vesicatorium  ca¬ 
piti  admotum  adeo  dolorem  mitigavit,  ut  som¬ 
nus  brevi  tempore  supervenit.  Interdum  aeger, 
ubi  convaliturus  apparuit,  subito  in  soporem 
mortem  minitantem  relapsus  est  5  ex  hoc  statu 
periculoso,  vesicatorio  amplo  capiti  admoto, 
nonnunquam  excitatus  fuit.  Sopor  minus  pe¬ 
riculosus,  vesicatoriis  suris  applicatis,  et  medi¬ 
camentorum  stimulantium  administratione,  fere 
sublatus  fuit.  Vesicatoria  quoque  capiti  vel 
suris  admota  et  remediis  cardiacis  adjuvata,  ad 
delirium  mite  tollendum  valde  efficacia  fue¬ 
runt. 

Opium  praeterquam  somni  inducendi,  quo¬ 
que  delirii  (modo  non  fuisset  vehemens  vel  in¬ 
flammatione  comitatum)  levandi  gratia  adhibi¬ 
tum  fuit.  Dolor  capitis  gravis,  qui  remediis 
usitatis,  nempe  sanguinis  detractione,  vesica¬ 
toriis,  catharticis,  &c.  levari  non  potuit,  non- 
nunquam  Opio  cum  Submuriate  Hydrargyri 
cessit ;  hoc  remedium,  in  portionibus  exiguis 
subinde  repetitis,  adhibitum  fuit,  sed  non  ad 
salivae  provocationem.  Hydrargyrum,  adeo 
ut  salivam  moveret,  adhibitum,  aegris  multum 
nocere  observatum  fuit.  Quamobrem,  (etsi 

nonnullis  medicis  in  curatione  febris  multum 
laudatum)  nisi  pro  cathartico,  parum  usurpa¬ 
tum  fuit.  Doctor  Clieyne,  de  hoc  Epidemico 
tractans,  duas  morbi  modificationes  exponit,  in 
quibus  Opium  cum  Submuriate  Hydrargyri  uti- 
lissimum  esse  observavit,  et  has  modificationes 
sic  describit :  “  When  the  fever  was  charac- 
terised  by  dun  petechiae,  vigilance,  delirious 
“  nights,  confusion  of  thought,  flushing  of  the 

countenance  and  eyes  ;  when  there  was  a. 

% 

faltering  voice,  some  frequency  and  irregu- 
larity  of  the  respiration,  quick  unsteady 
pulse,  scanty  secretions,  without  great  ab- 
dominal  tension,  calomel  with  opium  was  of 
signal  Service.  Sldly,  In  an  affection  of  the 
stomach,  which  was  not  uncommon  during 
the  epidemic.  After  ex  cessi  ve  irritability 
of  the  stomach,  which  had  been  quieted  by 
venesection  or  leeches,  and  sulphate  of  mag- 
nesia  in  infusion  of  roses,  the  patient  some- 
times  feli  into  a  state  of  great  prostration, 
‘‘  indicated  by  a  pale,  anxious,  collapsed  coun- 
tenance,  with  a  desponding  mind,  which 
seemed  on  the  verge  of  low  delirium,  a 
quick,  unsteady,  and  weak  pulse,  and  an  iron 

“  grey  colour  of  tlie  tcxngue,  which  was  dry, 
rather  swollen,  but  scarcely  furred.”  * 

Ubi  medici  nil  laboraverunt  nisi  ut  putre¬ 
dini,  quam  adeo  in  febre  timuerunt,  obviam 
irent,  vinum  et  remedia  antiseptica  efficacis- 
sima  existimata  fuerunt.  Sed  remedia  hujus¬ 
modi,  medici  peritissimi  nunc  merito  spernunt. 
In  hujus  Epidemici  curatione  pauci  medici, 
morbum  Typhum  esse  credentes,  ideoque  eva¬ 
cuantia  et  debilitatem  ex  eorum'  usu  orituram 
timentes,  vini  usui  multum  confiserunt.  Quo¬ 
niam  morbus  plerumque  mitis  fuit,  vini  usus 
modicus  raro  multum  nocere  potuit.  Sed  vini 
viribus  nimiam  fidem  habere,  rationem  me¬ 
dendi  inertem  inducit,  et  negligentiam  in  uten¬ 
dis  idoneis  evacuantibus,  quae,  initio  morbi 
adhibita,  ad  debilitatem  impediendam  vino 
multo  efficaciora  sunt.  Sed  vini  usus  ab  iis 
medicis  qui  remediis  validioribus  confisi  sunt 
non  prorsus  rejectus  fuit.  Versus  febris  finem 
cum  nulla  inflammationis  indicia  adfuissent,  et 


*  Dublin  Hospital  Reports,  vol.  2. 

lingua  munda  et  madida,  si  debilitatus  esset* 
aeger,  vinum  magno  cum  commodo  adhibitum 
fuit.  Vinum  praeterquam  vires  aegro  suppe¬ 
ditavit  quoque  cum  stimulantibus  remediis  con¬ 
junctum  in  delirio  miti  vel  stupore  tollendo 
utilissimum  fuit.  Quoniam  vinum  quibusdam 
aegris  ingratum  fuit,  cerevisia  vel  spiritus  de¬ 
stillati  nonnunquam  substituti  fuerunt. 

Affectionum  morbidarum  viscerum  quae, 
incisis  cadaveribus,  apparuerunt,  nonnullafe 
morbis,  quibus  aegri  ante  febris  impetum  la¬ 
boraverunt,  evidenter  inductae  fuerunt.  Sed 
aliae  ex  febre  ortae  sunt.  Inter  has,  cerebri 
affectiones  longe  frequentissimae  fuerunt ;  ce¬ 
rebri  et  saepius  ejus  membranarum  vasa  san¬ 
guine  turgida ;  effusiones  seri  vel  sanguinis 
inter  membranas  vel  in  ventriculis  cerebri  in¬ 
ventae  fuerunt ;  et  interdum  cerebrum  ipsum 
durum  praeter  naturam  visum  est.  Hinc  do¬ 
lorum  et  aliarum  capitis  affectionum  in  hoc 
Epidemico  frequentia.  Caetera  viscera  raro 
adeo  morbida  apparuerunt  ut,  ex  indiciis,  quae, 
durante  febre,  urgebant,  expectari  debuit.  In 
iis,  qui  dolore  epigastrii  praecipue  laborave¬ 
runt,  suspicari  licuit  ventriculum  morbo  mag- 

nopere  afFectiim  post  mortem  inventum  iri,  sed 
saepe  sanus  apparuit  et  raro  magna  morbi  signa 
tulit,  nonnunquam  tamen  in  membrana  ejus 
mucosa  inflammatio  plerumque  in  maculas  dis¬ 
posita  sese  ostendit.  In  pulmonibus  (quarum 
affectiones  frequentes  fuerunt)  sanguinis  con¬ 
gestus  haud  raro  inventi  fuerunt ;  et  adhaesi¬ 
ones  amplae  inter  pleuras  formatae,  inflamma¬ 
tionis  praecedentis  vehementiam  ostenderunt. 
Membrana  mucosa  bronchiarum  inflammatio¬ 
nis  signa  saepe  tulit,  et  interdum  materia  pu¬ 
rulenta  oblita  fuit.  Jecur  plerumque  sanum 
apparuit,  nisi  morbis  prioribus  vel  vitae  genere 
affectum  fuisset ;  nonnunquam  congestus  san¬ 
guinei  et  biliosi  observati  fuerunt  in  jecoribus 
eorum  in  quibus  indicia  nulla  Icteri  se  osten¬ 
derunt  ;  et,  contra,  in  quibusdam  eorum  qui. 
Icteri  indiciis  se  ostendentibus,  mortui  sunt, 
jecur  et  caetera  viscera  abdominis  sana  fuerunt. 
Quum  Epidemico  adjuncta  esset  Dysenteria, 
membrana  mucosa  ventriculi  et  intestinorum 
mollis  et  inflammatione  affecta  apparuit.  Sed 
saepe,  cum  ex  morbi  indiciis  suspicari  potuit 
mutationes  fabricae  morbidas  in  quibusdam 
visceribus  post  mortem  apparituras  esse,  dis- 


DISSERTATIO  MEDICA 


2S 

sectione  facta,  viscera  omnia  prorsus  vel  pro- 
pemodum  sana  inventa  fuerunt. 

Indiciorum  gravium  quae  hunc  Epidemi¬ 
cum  nonnunquam  comitabantur  causas  expli¬ 
care  difficile  est,  visceribus  sanis  apparentibus, 
nisi  existimamus,  mutationes  fabricae  morbidas 
vix  vel  minime  percipiendas,  vel  sanguinis  dis¬ 
tributionis  vitia  levia,  functiones  visceris  affecti 
graviter  perturbare  posse  :  sed  si  ita  res  se  ha¬ 
beat  quomodo  causas  explicare  possumus  cur 
affectiones  viscerum  morbidae,  post  mortem 
detectae,  durante  morbo  indiciis  congruenti¬ 
bus  non  semper  indicantur  ?  De  his  parum 
certi  constat. 


FINIS. 


